open-index/open-wikipedia-markdown huggingface dataset:
Margaret Mitchell

**Margaret Mitčel** (; 1900 m. lapkričio 8 d. – 1949 m. rugpjūčio 16 d.) – XX a. amerikiečių rašytoja, žurnalistė. Pulicerio premijos laureatė, pagarsėjusi sukurtu romanu „Vėjo nublokšti“. Pagal šį bestselerį pastatytas to paties pavadinimo filmas „Vėjo nublokšti“, kuris laimėjo 10 Oskarų ir dar penkiems buvo nominuotas.

## Biografija

M. Mičel gimė 1900 m. lapkričio 8 d. Atlantoje, Džordžijos valstijoje, advokato šeimoje. Turėjo ketveriais metais vyresnį brolį Stefeną. Vaikystėje daug girdėjo apie praėjusios epochos įvykius, nes jos tėvas vadovavo vietos istorijos klubui. Tėvai buvo pergyvenę JAV pilietinio karo (1861–1865) įvykius, o jos abu seneliai buvo karo dalyviais, kariavusiais pietiečių pusėje.

M. Mičel pradėjo mokytis Vašingtono seminarijoje, o 1918 m. įstojo į prestižinį moterų Smito koledžą Masačusetso valstijoje. Ji grįžo į Atlantą po motinos mirties per didžiąją gripo pandemiją 1918 m. perimti namų priežiūrą. Tais pačiais metais ji pergyveno dar vieną skaudų įvykį, kai Prancūzijoje žuvo jos sužadėtinis leitenantas Henris. Po to kasmet šią dieną nusiųsdavo gėlių žuvusiojo motinai. 

1922 m. ji įsidarbino laikraštyje „Atlanta Journal“. Tais pačiais metais ištekėjo už Berjeno Apšou, bet santuoka truko tik kelis mėnesius, pora išsiskyrė. Vėliau sutuoktinis rastas nužudytas. 1925 m. ji ištekėjo už draudimo agento Džono Maršo. 1926 m. patyrusi kulkšnies traumą nebegalėjo dirbti reportere. Netrukus metė šį darbą, pasak jos pačios, tapdama eiline provincijos dama, apsigyvenusi su vyru netoli garsiosios Persikų gatvės. 

Rašytoja mirė Atlantoje 1949 m. rugpjūčio 16 d. nuo autoavarijoje patirtų traumų. Ji buvo parblokšta automobilio, kelias dienas išbuvo be sąmonės. 

## Kūryba

Būsima rašytoja nuo pat vaikystės domėjosi istorija. Būdama 10 metų parašė keletą trumpų kūrinėlių ir pjesių, kurias vaidindavo savo tėvams. Romaną „Vėjo nublokšti“ pradėjo rašyti dirbdama Atlantos laikraštyje. 1936 m. išleistame romane pateiktas aprašymas turėjo didelę įtaką žmonėms susidarant Pilietinio karo vaizdą. Prie didžiulės romano sėkmės prisidėjo ir politinė situacija. Be romano, pasirodė trumpas apsakymas „Prarastųjų svajonių sala“. Vėliau autorė daugiau nieko, išskyrus laiškus, neberašė. Didžioji dalis jos laiškų, raštų, vykdant autorės valią, buvo sunaikinti.

## Bibliografija

Vertimai į lietuvių kalbą: 
* *Vėjo nublokšti* (vert. Vilmantas Vilkončius). Vilnius: Alma littera, 2017.
* *Skarlet vaikystė* (vert. D. Bartašiūnaitė, J. Jašinskienė). Kaunas: Tyrai, 1995.

## Nuorodos

* Biografija (''rasyk.lt'')
Halifaksas (Anglija)

**Halifaksas** () – miestas Jungtinėje Karalystėje, Anglijoje, Vakarų Jorkšyro grafystėje, Kolderdeilo metropoliniame regione, Peninų pietuose, 105 km nuo Liverpulio. Geležinkelio stotis. Vilnos, kilimų, mašinų gamybos, maisto pramonė. „Halifax“ banko būstinė. Yra XV a. Šv. Jono Krikštytojo bažnyčia, turgaus aikštė, XIX a. rotušė, Veinhauzo bokštas (84 m), buvęs tekstilės fabrikas.

## Istorija

Halifaksas minimas nuo XII a. kaip parapijos centras. Išgarsėjo kai XVII a. čia pradėti gilijotinuoti nusikaltėliai. XIX a. suklestėjo kaip tekstilės pramonės centras.

## Šaltiniai
Galičas

**Galičas** () – miestas Rusijoje, Kostromos srityje, prie Galičo ežero, 121 km į šiaurės rytus nuo Kostromos; rajono centras (bet į jo sudėtį neįeina). Geležinkelių mazgas, plentai į Kostromą, Bujų, Čuchlomą. Mašinų (ekskavatorių ir autokranų gamybos), maisto pramonė (seniau – taip pat odos, baldų, avalynės). Veikia krašto muziejus, XIV a. moterų vienuolynas, soboras (jame buvo žymi Galičo Motinos ikona, bolševikmečiu dingusi), Šv. Kozmos ir Demiano cerkvė, taip pat keletas nebeveikiančių XVII–XIX a. cerkvių, soborų ir vienuolynų.

## Istorija

Vietovė gyvenama nuo seno; rastas neolitinis Galičo lobis su varinėmis figūrėlėmis. Laikoma, kad Galičas įkurtas 1159 m. – tai buvo Rostovo-Suzdalės kunigaikštystės šiaurės rytinis taškas, iš kurio vyko Viatkos žemės ir šiaurės kraštų kolonizacija. Miestas greičiausiai kūrėsi merių gyvenvietės vietoje. 1246 m. tapo Galičo kunigaikštystės sostine, bet 1362 m. prijungtas prie Maskvos kunigaikštystės. 1428 m. Galičą buvo apgulę totoriai. Vėliau miestas sukilo prieš Maskvą, bet 1450 m. galutinai prie jos prijungtas. Vėliau miestą buvo užėmę lenkai.

XVII a. augo kaip prekybos su Sibiru, žvejybos centras, ėmė steigtis cerkvės ir vienuolynai. XIX a. klestėjo kailių pramonė. XX a. Galičo kultūrinė reikšmė sumenko, imta vystyti ekskavatorių gamyba.


Galich, Kostromskaya oblast', Russia - panoramio (86).jpg|Miesto gatvė
St. Basil's Church in Galich.jpg|Šv. Bazilijaus cerkvė
Galich Paisievo-GalichskyMonastery 0850c.jpg|Moterų vienuolynas
Пожарная часть111.jpg|Gaisrinė
Galich Lunacharskogo50 011 3082.jpg|Medinis namas


## Šaltiniai
Vilniaus skersgatvis

**Vilniaus skersgatvis** () – gatvė Sankt Peterburgo Centriniame rajone, einanti nuo Sukilimo (*улица Восстания*) iki Paradinės gatvės (*Парадная улица*).

Skersgatvis susiformavo XVIII amžiuje. 1858 m. kovo 7 d. pavadintas Vilniaus, tuometinės Rusijos Imperijos Vilniaus gubernijos centro vardu. Po gubernijų reformos jų centrų vardais buvo pavadinti ir kiti šalia esantys Kauno, Gardino bei Mitavos skersgatviai.
1922 m. skersgatvis pavadintas Raudonųjų ryšių gatve (*улица Красной Связи*), 1998 m. sausio mėn. grąžintas istorinis pavadinimas.

Gatvėje buvo statomi vadinamieji „pajamų namai“ – daugiabučiai, kuriuose esančius butus šeimininkai nuomodavo. Čia buvo ir istorinės Preobražensko pulko kareivinės, nugriautos 2006 m., statant naujų gyvenamųjų namų kvartalą.

Viename iš namų dabar yra įsikūręs Vladimiro Malyšinskio kamerinis teatras. Netoli esančioje Rylejevo gatvėje – Lietuvos Respublikos generalinis konsulatas Sankt Peterburge.

Artimiausios metro stotys – „Černyševskio“ ir „Vosstanija“.

## Šaltiniai
Okliukas

**Okliukas** – ežeras Lietuvoje, Rokiškio rajone, 1 km į šiaurės rytus nuo Kriaunų. Ežeriuko ilgis iš vakarų į rytus – 0,05 km, plotis – iki 0,045 km. Altitudė 102,9 m. Krantai plačiai užpelkėję, apaugę krūmynais, rytiniame krante auga miškelis. Šiaurėje atiteka upelis iš Oklio ežero, pietuose išteka upelis į Sartų ežerą. Ežeriukas baigiantis užakti, faktiškai virtęs pelke.

## Šaltiniai
Ferlas

**Ferlas** (), taip pat žinoma kaip **Ferlo dykuma** – pusdykumių sritis šiaurės Senegale.

## Geografija ir kraštovaizdis
Ferlas užima 70 000 km², apie trečdalį Senegalo ploto.

Klimatas yra labai sausas, būdingas ilgas sausasis sezonas (kuris trunka apie devynis mėnesius per metus), taip pat pučia stiprūs vėjai iš Sacharos dykumos. Drėgnasis sezonas, nuo liepos iki rugsėjo, yra trumpas ir sukelia lietų, kurį sukelia drėgnos oro mases iš Gvinėjos įlankos. Dėl sauso klimato regionas yra retai apgyvendintas. Lingeras, kuriame gyvena beveik 13 000 gyventojų, yra didžiausias šio regiono miestas. Dykumėjimas taip pat prisidėjo prie regiono gyventojų mažėjimo.

Įsteigti: Šiaurės Ferlo gyvūnijos rezervatas ir Pietų Ferlo gyvūnijos rezervatas.

## Ekonomika
Šis Senegalo regionas yra skurdus – žmonės daugiausia užsiima gyvulininkyste. Pagrindinės auginamos kultūros yra soros, žemės riešutai, arbūzai, moliūgai ir akacijos.

## Šaltiniai
Baltapilvis garnys

**Baltapilvis garnys** (*Ardea insignis*) – antras pagal dydį garninių (*Ardeidae*) šeimos paukštis.

## Išvaizda
Labai stambus paukštis. Kūno ilgis 127 cm. Pakaušis juodas. Kuodas pilkas. Snapas masyvus, 152–176 mm ilgio, juosvas. Posnapio galiukas ir kraštas geltonai žalias. Rainelė geltona. Plikos odos plotas tarp snapo ir akių žaliai geltonas. Kaklas pilkas. Nugara pilka. Sparno viršus tamsiai pilkas. Smakras ir kūno apačia balti. Kojos ir letenos pilkos.
Jaunikliai rusvai pilki, pilvas baltas.

## Paplitimas
Paplitęs Pietryčių Azijoje: Butane, Indijoje ir Mianmare.

## Biologija
Biotopas – pelkės, ežerai ir upės brandžiuose miškuose. Pietų Himalajuose aptinkamas terajuose, ūksmingi miškai, raistai. Laikosi iki 1500 m virš jūros lygio . Vienišius.

Minta gyvūniniu maistu. Dažniausiai medžioja prieblandoje, lėtai vaikščiodamas arba tykodamas.

Lizdus krauna aukštuose medžiuose, pavieniai. Kiaušiniai žaliai žydri. Peri abu tėvai. 2 – 3 mėnesių jaunikliai palieka lizdą.

Kartos trukmė 10,5 m.

## Apsauga
Pasaulinės gamtos apsaugos organizacijos duomenimis rūšis yra grėsmingai nykstanti. Populiacijoje yra 50-249 suaugę individai.
Populiacijos mažėjimo priežastys:
* Baikštus paukštis jautriai reaguoja į žmogaus pasirodymą, vandens transportą. Pabaidytas į lizdą grįžta tik po 48 valandų.
* Šlapynėse dėl taršos ar neatsakingo naudojimo paukščiai netenka savo buveinių.
* Butane dėl miškų gaisrų, hidroelektrinių plėtros, kelių tiesimo paukščiai netenka perimviečių.
Rūšies apsaugos priemonės:
* Nuo 2003 metų Karališkoji gamtos apsaugos organizacija, Pasaulio gamtos fondas, Felburno fondas, tarptautinis gervių apsaugos fondas įgyvendina Baltapilvio garnio apsaugos projektą Butane.
* Vangde Podrango apskrityje ir Punakoje baltapilvio garnio buveinė yra saugoma Butano vyriausybės.
* Atlikti išsamūs tyrimai apie galimybę atkurti rūšį Indijoje, Mianmare ir Tibeto. pietryčiuose.
* Numatyta riboti žmogaus ūkinę veiklą prie Manaso upės , Ados ežero.

## Šaltiniai
Geobacillus lituanicus

}

***Geobacillus lituanicus*** – termofilinė Gram-teigiama aerobinė bakterija iš *Geobacillus* šeimos. Pirmą kartą išskirta iš Girkalių naftos gręžinio 2000 m gylyje ir prie 60 °C temperatūros. Ląstelės lazdelės formos, judrios, turinčios žiuželius. Ilgis svyruoja tarp 4,4 ir 5,8 µm. Bakterija pirmą kartą išskirta, ištirta ir aprašyta Vilniaus universiteto tuomečio Gamtos mokslų fakulteto mokslininkų.

## Šaltiniai
Rodezijos Respublika

**Rodezija** (), oficialiai **Rodezijos respublika** (*Republic of Rhodesia*) – nepripažinta valstybė, suformuota iš buvusios britų Pietų Rodezijos kolonijos. Rodeziją trumpam pakeitė Zimbabvės Rodezijos respublika, kol galiausiai šalis tapo Zimbabvės respublika.

## Istorija

1890 m. Cecil Rhodes Britų Pietų Afrikos Kompanija nusiuntė pirmuosius kolonistus iš Pietų Afrikos į Rodeziją, tuo metu apgyvendintą matebelių, šonų ir kitų genčių. Jie įkūrė koloniją ir sostinę Solsberį. Rodezija tuo metu apėmė ne tik dabartinę Zimbabvę, bet ir iškasenomis turtingą dabartinę Zambiją. Britų Pietų Rodezijos kolonija nuo 1923 metų turėjo savo vietinį parlamentą ir dalinį savarankiškumą. 1953-1963 Pietų Rodezijos baltieji kolonistai iniciavo Britų Centrinės Afrikos Federacijos įkūrimą, į kurią be Pietų Rodezijos dar įėjo Šiaurės Rodezija ir Niasalendas. Po federacijos iširimo 1963 m. Pietų Rodezija grįžo į ankstesnį kolonijos statusą.

Prasidėjus dekolonizacijai ir britams žadant krašto valdymą perduoti juodaodžių daugumai, Pietų Rodezijos baltųjų vyriausybė 1965 m. paskelbė savo vienašališką nepriklausomybės deklaraciją nuo Didžiosios Britanijos. Naujai įsikūrusios valstybės nepripažino jokia kita pasaulio valstybė, britai ir Jungtinės Tautos įvedė Rodezijai ekonomines sankcijas.

Dar kolonijos laikais prasidėjo ir per visą Rodezijos respublikos egzistavimo laikotarpį tęsėsi partizaninis karas su marksistinėmis afrikiečių nacionalistų grupuotėmis, vadovaujamos Jozuės Nkomo (*Joshua Nkomo*) bei Roberto Mugabės. Sukilėlius ginklais ir personalu rėmė komunistinės valstybės, ypač Kinijos Liaudies Respublika ir Sovietų Sąjunga. Rodeziją neoficialiai rėmė Pietų Afrikos Respublika bei Portugalija (iki 1975 m.). Nepaisant prekybos nafta ir ginklais embargo, Rodezijos kariuomenė (sudaryta ir iš baltųjų, ir iš juodaodžių) sėkmingai kovojo su sukilėliais. Visgi, 1975 m. Portugalijos kolonijoms Angolai ir Mozambikui tapus nepriklausomomis padėtis tapo kritiška, tad karo pabaigoje didelė dalis baltųjų Rodezijos piliečių buvo pašaukti į kariuomenę.

Vidinis susitarimas (*Internal Settlement*) tarp Rodezijos respubliką valdžiusios Iano Smito administracijos ir nuosaikiųjų afrikiečių nacionalistų partijų, nedalyvavusių partizaniniame kare, baigė baltodžių mažumos valdymą ir pradėjo daugumos valdymą Zimbabvės Rodezijoje.

## Ekonomika
Rodezijos ekonomika rėmėsi baltųjų ūkininkų plėtojamu latifundiniu žemės ūkiu bei smulkiąja pramone, sutelkta didžiuosiuose miestuose. Ekonomika labai nukentėjo dėl JTO sankcijų, bet nuolatos augo. Lyginant su Afrikos standartais, Rodezija buvo viena iš turtingiausių valstybių ir buvo vadinama Afrikos aruodu. Atėjus juodųjų daugumos valdymui, ekonomika dėl baltųjų specialistų emigracijos ir korupcijos smuko ir šiuo metu buvusi Rodezija yra viena skurdžiausių valstybių pasaulyje.

## Nuorodos
Pietų Amerikos garnys

**Pietų Amerikos garnys** (*Ardea cocoi*) – garninių (*Ardeidae*) šeimos paukštis.

## Išvaizda
Stambiausias Pietų Amerikos garninis paukštis. Kūno ilgis 97-127 cm, o svoris 1900–1980 g. Viršugalvis juodas. Snapas geltonas. Rainelė geltona. Plikos odos plotas tarp snapo ir akių žydras. Kaklas baltas, priekis išmargintas juodomis dėmelėmis. Nugara pilka. Sparnai pilki, priekyje juoda dėme, kuri matoma paukščiui stovint. Krūtinė balta. Kūno apačia juoda. Šlaunys ir pasturgalis balti. Kojos juodos. Veisimosi periodu keičia apdarą. Kuodelis ilgas, juodas. Snapo pamatas rausvas. Kojos rožinės.

## Paplitimas
Paplitęs visoje Pietų Amerikoje, išskyrus Andų aukštikalnes.

## Biologija
Biotopas – šlapynės. Baikštus paukštis.

Didžiąją maisto raciono dalį sudaro didelės žuvys (virš 20 cm ilgio). Taip pat maitinasi varliagyviais, vandens vabzdžiais ir maita. Maisto ieško dieną ir naktį, pavieniai. Drėgnuoju metu laiku maitinasi mišriose grupėse su kitais paukščiais. Kartais atima grobį iš kitų paukščių, pavyzdžiui Amerikinio žabiro. Medžioja lėtai braidydamas sekliame vandenyje ar stovėdamas ir laukdamas grobio. Kai nesimaitina slepiasi nendrėse ar medžiuose.

Veisiasi pavieniai arba didelėse, kartais mišriose, kolonijose. Lizdavietės pelkėse ar kitose saugiose vietose. Lizdą krauna 20 – 25 m aukščio medžiuose, krūmuose, nendrynuose ir kaktusuose . Lizdą krauna iš medžių šakų ir nendrių, iškloja žole. Lizdas apvalus, 65 cm diamtero, gilus. Lizdą krauna 7 dienas. Dėtyje 3 – 4 šviesiai žydri, išmarginti baltais šlakais, kiaušiniai. Inkubacija trunka 24 – 26 dienas, peri abu tėvai. Išsiritę jaunikliai yra apaugę pilkais pūkais, viršugalvis tamsesnis.

Nelaisvėje gyvena 24,4 m.. Kartos trukmė 10,5 m

## Šaltiniai

## Nuorodos
Pietų Amerikos garnio balsas
Koldstrimas (Britų Kolumbija)

**Koldstrimas** arba ***Koldstrymas*** () – miestelis Britų Kolumbijo<nowiki/>je (Kanada), ant šiaurinio Kalamalkos ežero kranto, Okanagano slėnyje. Įkurtas 1906 m. Yra į pietryčius nuo Vernono ir laikomas Didžiojo Vernono aglomeracijos dalimi. Miestelis priklauso Šiaurės Okanagano regiono apygardai, jame taip pat yra šios apygardos būstinė.

## Koldstrimo ranča
Koldstrimas taip pat žinomas dėl Koldstrimo rančos, kurią 1863 m. įkūrė kpt. Charles Frederick Houghton. Rančą jis vėliau perdavė Forbes George Vernon ir Charles Albert Vernon, kurie 1891 m. šią pardavė John Hamilton-Gordon, vėliau tapusiam Kanados generaliniu gubernatoriumi (1893–1898 m.). Dabartiniai savininkai rančą nusipirko 1994 m. ir toliau užsiima galvijininkyste.
Vardažodis

**Vardažodis** ( 'vardas') – kalbotyros terminas, kuriuo bendrai vadinami daiktavardžiai, būdvardžiai ir skaitvardžiai. Šios kalbos dalys į vieną grupę jungiamos dėl to, kad daugumoje kalbų jos pasižymi panašiomis morfologijos ir sintaksės ypatybėmis. Priklausomai nuo vienai ar kitai kalbai būdingos gramatinės sistemos, daiktavardžiai, būdvardžiai ir skaitvardžiai gali būti derinami tarpusavyje ir su kitomis kalbos dalimis gimine, skaičiumi, linksniu, derinimas arba kiti gramatiniai ryšiai gali priklausyti nuo daiktavardžio klasės ir kitų tam tikrai kalbai būdingų veiksnių.

Lietuvių kalbos vardažodžiams būdingos giminės, skaičiaus ir linksnio kategorijos, vardažodžiai gali eiti tiek antrinėmis (pažyminiu, papildiniu, aplinkybėmis), tiek pagrindinėmis sakinio dalimis (veiksniu, vardine tarinio dalimi).
## Šaltiniai
2018 m. Formulės 1 sezonas

**2018 m. Formulės 1 sezonas** – 69-tas Tarptautinės automobilių federacijos (FIA) organizuojamų lenktynių sezonas. Komandos ir lenktynininkai dalyvavo 21 lenktynėse. Pirmosios vyko kovo 25 d. Australijoje, o paskutinės – lapkričio 25 d. Abu Dabyje. Pirmą kartą nuo 2008 m. lenktynės vyko Prancūzijoje, Paul Ricard trasoje.

Šiame sezone debiutavo nauja piloto galvos apsaugos sistema, vadinama "halo".

19-tose sezono lenktynėse Meksikoje L. Hamiltonas tapo 5 kartą Formulės 1 čempionu. Tuo tarpu brito komanda Brazilijos GP užsitikrino penktąjį čempionų titulą iš eilės.

Antroje vietoje liko Sebastianas Vettelis, atsilikęs 88 taškais. Trečią vietą užėmė kitas Ferrari pilotas Kimi Raikkonenas.

## Komandos ir lenktynininkai

### Komandų pasikeitimai
* McLaren nutraukė savo sutartį su variklių tiekėja Honda ir pasirašė naują su Renault. Tuo tarpuToro Rosso vietoj Renault pasirinko Honda. Pagal šį susitarimą Red Bull Racing sutiko išnuomoti Renault komandai Carlos Sainz Jr.
* Sauber atnaujino savo bendradarbiavimą su Ferrari ir pradės naudoti šių metų variklius.

### Pilotų pasikeitimai
* Williams pilotas Felipe Massa pasitraukė iš Formulės 1 po 2017 metų sezono. Jį komandoje pakeis rusas Sergey Sirotkin.
* Sauber gretose debiutuos monakietis Charles Leclerc.

## Taisyklių pasikeitimai

### Sportinių taisyklių pasikeitimai
* Priešsezoninių bandymų dienų skaičius bus sumažintas iki 8, o sezono metu bandymai iš Bahreino bus perkelti į Barseloną.
* Nuo šio sezono lenktynių teisėjai turės teisę vertinti lenktynininkų starto reakcijas, net ir tuo atveju, jei kompiuterinė sistema nebus aktyvuota. 
* Visos lenktynės prasidės 10 minučių vėliau, nei kituose sezonuose. Tai padaryta, kad TV žiūrovai galėtų pamatyti visas iki oficialaus starto vykstančias procedūras ir renginius.

### Techninių taisyklių pasikeitimai
* Lenktynininkas sezono metu galės naudoti tik 3 variklius.
* FIA uždraudė naudoti "ryklio peleko" formos aerodinaminius elementus, kurie nukreipdavo oro srautą virš galinio sparno. 
* FIA griežtins alyvos deginimo vietoj kuro praktiką. 2018 m. sezone komanda galės deginti iki 0,6 litro alyvos 100 kilometrų.
* Pirelli šiame sezone paruoš du naujus padangų komplektus – superkietos ir hiperminkštos sudėties. Visi 2017 m. naudoti padangų mišiniai taps dar minkštesni ir greitesni.

### Saugumo pakeitimai
* Dėl eilės nelaimių, kuomet avarijose nukentėdavo lenktynininkų galvos ir viršutinės kūno dalys, FIA nurodė 2018 m. visoms komandoms naudoti „halo“ apsaugos sistemą.

## Priešsezoniniai bandymai

## Kalendorius

Sezoną sudarys 21 etapas:

## Įskaitos

### Lenktynininkų įskaita

### Komandų įskaita

## Šaltiniai
Koreka

**Koreka** () – miestelis pietų Italijoje, Kalabrijoje, Kozencos provincijoje, Amantėjos savivaldybėje, Tirėnų jūros pakrantėje. 700 gyventojų (2017 m.). Ribojasi su Kampora San Džiovaniu ir Amantėja. Verčiamasi daugiausia turizmu, smulkia maisto, baldų, tekstilės pramone. Yra Šv. Angelų Mergelės bažnyčia (1965 m.), Angelų Madonos aikštė, senovinis Turielos bokštas. Apylinkėse yra urvų, jūroje – rifų (uolų).

Korekos Šv. Angelų Mergelės bažnyčia nedidelė (telpa 65 žmonės), pastatyta 1965 m., gyvenamojo namo dydžio ir pavidalo. Kasmet rugpjūčio 22 d. vyksta miestelio globėjos procesija. Prie bažnyčios įrengta Angelų Madonos aikštė, nišoje yra Mergelės Marijos skulptūrėlė. Korekos urvuose senovėje kasta geležies rūda, vėliau, II pasaulinio karo metais, juose JAV–Britanijos kariuomenė buvo įsirengusi sandėlį. Pusiau sugriuvęs Turielos bokštas, esantis Korekos šiaurėje, buvo naudojamas žvalgybai arabų laikais, vėliau normanų ir kitų krašto valdytojų, iki pat II pasaulinio karo, kai juo naudojosi tiek naciai, tiek sąjungininkai. Korekos rifus sudaro 20 nedidelių uolų – nuo XX a. 7-ojo dešimtmečio šie rifai tapo radijo mėgėjų bei fotografų lankoma vieta.

## Dalys
Koreka susideda iš šių dalių:

## Nuotraukos

File:Coreca - Chiesa della Madonna degli Angeli novembre 2017.jpg|Korekos Šv. Angelų Mergelės bažnyčia
File:Coreca - Piazza vista serale.JPG|Korekos aikštė vakare
File:Coreca Veduta Notturna dalla Piazza.jpg|Korekos aikštė naktį
File:Turriella di Coreca vista dalla Piazza anno 2017.jpg|Turielos bokštas
File:Baia di Coreca 2.jpg|Korekos užutėkis
File:Coreca - Spiaggia la Scogliera.jpg|Korekos paplūdimys nuo La Skoljeros
Čekijos futbolas 2012–2013 m.

**[[Čekija|Čekijos]] futbolo varžybos [[2012]]–[[2013]] m.**
*  prasidėjo 2012 m. rudenį, baigėsi 2013 m. pavasarį;
* s turnyras prasidėjo 2012 m. rudenį, finalas įvyko 2013 m. pavasarį.

## 2012–2013 m. Gambrinus Liga
* **Gambrinus Liga** – pirmos pakopos, aukščiausioji futbolo lyga.
* Dalyvavo 16 komandų.
*  Viktoria Plzeň tapo šalies čempionais.

### Galutinė lentelė

## 2012–2013 m. [[Čekijos futbolo taurė]]
* **[[Čekijos futbolo taurė]]** – pagrindinis taurės turnyras Čekijoje.
* Vyksta kasmet nuo 1939 metų.
#### Finalo ir pusfinalio rungtynės

## Išnašos

## Nuorodos
* RSSSF duomenų bazė:
: Čekijos čempionų sąrašai
: Čekijos futbolo taurės turnyrai
: 2012–2013 m. sezonas
Čekijos futbolas 2017–2018 m.

**[[Čekija|Čekijos]] futbolo varžybos [[2017]]–[[2018]] m.**
*  prasidėjo 2017 m. rudenį, baigėsi 2018 m. pavasarį;
* s turnyras prasidėjo 2017 m. rudenį, finalas įvyko 2018 m. gegužės 9 d.

## 2017–2018 m. Čekijos futbolo Pirma lyga
* **Čekijos futbolo Pirma lyga** arba **HET liga** – aukščiausioji futbolo lyga.
* Dalyvavo 16 komandų.
*  Čempionais tapo Plzeno „Viktoria“.

### Galutinė lentelė

## 2017–2018 m. Fortuna národní liga
* **Fortuna národní liga** – antros pakopos pirmenybės.
* Dalyvavo 16 komandų.
### Turnyrinė lentelė

## 2017–2018 m. moterų futbolo Pirmasis divizionas
* **Pirmasis divizionas** – moterų futbolo pirmoji pakopa, elito divizionas.
* Dalyvavo 8 komandos.
* Po dviejų ratų pirmenybės buvo skeliamos pusiau.
* Stipriųjų grupėje tęsėsi kovos dėl apdovanojimų, o silpnųjų vyko kova dėl 5-8 vietų.

### I etapas

### Stipriųjų grupė

### Silpnųjų grupė

## 2017–2018 m. [[Čekijos futbolo taurė]] ''(MOL Cup 2017/18)''

* **[[Čekijos futbolo taurė]]** – pagrindinis taurės turnyras Čekijoje.
* Vyksta kasmet nuo 1939 metų.
* 2017–2018 m. **[[Čekijos futbolo taurė]]** *(MOL Cup 2017/18)* buvo 25-asis kasmetinis turnyras. 
* Jo nugalėtojai gauna teisę dalyvauti UEFA Europos lyga 2018–2019 m.
* Finalo rungtynės įvyko 2018 m. gegužės 9 d. 
* Prahos „Slavia“ finale nugalėjo rezultatu 3-1 ir iškovojo šalies futbolo taurę.

#### Finalo ir pusfinalio rungtynės

#### Finalo rungtynės
----

* **[[SK Slavia Prague|Prahos „Slavia“]] finale nugalėjo rezultatu 3-1 ir iškovojo šalies futbolo taurę.**
----------------------------------------------------------------------------------------------------------

#### Pusfinalio rungtynės
**[[SK Slavia Prague|Prahos „Slavia“]] — [[FK Mladá Boleslav|Mladá Boleslav]]**
----

* Slavia nugalėjo varžovus rezultatu 2-0 ir pateko į finalą.
----

**[[FC Fastav Zlín|Zlín]] — [[FK Jablonec|Jablonec]]**
----

* Jablonec nugalėjo varžovus rezultatu 1-0 ir pateko į finalą.
----

## Išnašos

## Nuorodos
* RSSSF duomenų bazė:
: Čekijos čempionų sąrašai
: Čekijos futbolo taurės turnyrai
: 2017/2018 m. sezonas
* Taurės sezonas soccerway
* Taurės rezultatai flashscore
Günther von Kluge

**Giunteris fon Kliugė** (),  1882 m. spalio 30 d. Poznanėje – 1944 m. rugpjūčio 18 d. prie Meco) – vokiečių karinis veikėjas, Vermachto feldmaršalas (1940 m.).

## Biografija
Gimė Vokietijos imperijos generolo M. fon Kliugės šeimoje. 1899 m. savanoriu pradėjo fanenjunkerio tarnybą 46-ajame lauko artilerijos pulke. 1901 m. tapo leitenantu. 1911 m. baigė karo akademiją, o 1912 m. pradėjo tarnauti Generaliniame štabe. 

Prasidėjus Pirmajam pasauliniam karui, 1914 m. rugpjūtį pakeltas į kapitonus ir paskirtas tarnauti XXI armijos korpuso štabe. Vėliau tęsė tarnybą Pietų armijos ir Alpių korpuso štabuose. 1918 m. pavasarį paskirtas 236-osios pėstininkų divizijos štabo operatyvinio skyriaus viršininku. Tų pačių metų spalį sunkiai sužeistas prie Verdeno.

Po karo tarnavo Reichsvere. Nuo 1921 m. iki 1923 m. tarnavo 3-osios pėstininkų divizijos štabe. 1923 m. balandį pakeltas į majorus. Nuo 1923 m. tarnavo įvairiuose Karo ministerijos štabuose. 1926 m. paskirtas 3-ojo artilerijos pulko bataliono vadu. 1929 m. vasarį paskirtas 1-osios kavalerijos divizijos štabo viršininku. 1930 m. vasarį pakeltas į pulkininkus bei paskirtas 2-ojo artilerijos pulko vadu, o 1931 m. spalį – 3-osios karo apygardos artilerijos vadu. 1933 m. vasarį pakeltas į generolus majorus, o tų pačių metų spalį paskirtas sausumos pajėgų ryšių dalinių inspektoriumi. 1934 m. pakeltas į generolus leitenantus. Tų pačių metų spalį tapo VI karo apygardos ir pėstininkų divizijos vadu. 1935 m. balandį paskirtas 6-ojo armijos korpuso vadu. 1936 m. rugpjūtį pakeltas į artilerijos generolus. 1938 m. lapkritį paskirtas 6-osios armijos grupės vadu. Antrojo pasaulinio karo pradžioje, Įsiveržimo į Lenkiją metu, vadovavo 4-ajai armijai. 1939 m. spalį pakeltas į generolus pulkininkus. Prancūzijos užpuolimo metu vadovavo tai pačiai 4-ajai armijai. 1940 m. liepos 19 d. jam, kaip ir dar 11 Vermachto aukščiausio rango generolų, buvo suteiktas feldmaršalo laipsnis už jų veiksmus žaibiškai nugalint Prancūziją. Barbarosos operacijos pradžioje vadovavo 4-ajai armijai, tačiau birželio 26 d. paskirtas vadovauti *Armijų grupės Centras* 2-ajai ir 3-ajai tankų grupėms. Tų pačių metų gruodžio 18 d. paskirtas vadovauti visai *Armijų grupei Centras*. 1943 m. spalio 12 d. G. fon Kliugė pateko į automobilių avariją, buvo sunkiai sužeistas ir perkeltas į rezervą. 1944 m. liepos 2 d. pakeitė G. Rundštetą Vakarų fronto vado pareigose, tačiau ir jam vadovaujant Vermachto pajėgoms Vakaruose, Sąjungininkų puolimo atlaikyti taip pat nepavyko. 1944 m. rugpjūčio 18 d. A. Hitleris atleido G. fon Kliugę iš pareigų ir pareikalavo grįžti į Vokietiją. Tą pačią dieną, pakeliui į Mecą, G. fon Kliugė nusižudė. Yra nuomonių, kad jo savižudybė buvo inscenizuota.

## Šaltiniai
Via Francigena

**Via Francigena**, arba *Frankų ir romėnų kelias* – vienas populiariausių katalikų piligriminių kelių viduramžių Europoje, antras pagal populiarumą po Šv. Jokūbo kelio. Šiuo keliu Anglijos ir Prancūzijos gyventojai keliaudavo į šventąją Romą, o italai traukdavo šiaurės krytimi į Kenterberį, buvusį svarbų romėnų miestą dabartinėje Pietryčių Anglijoje. Einant šiaurės kryptimi, kelias buvo vadinamas Frankų keliu (), pietų – Romėnų keliu (*Via Romea*). Bendras kelio ilgis – 1700 km.

## Istorija
Pirmieji liudijimai apie piligrimų kelią iš Italijos į Prancūziją ir atgal (*Iter Francorum*) siekia 870–uosius metus. Šį maršrutą aprašė arkivyskupas Sigerikas Rimtasis (950–994), X a. pabaigoje keliavęs iš Kenterberio į Romą. Frankų ir romėnų kelyje stovėjo daugelis svarbių Europos vietovių, nuo Kalė prie Lamanšo iki Romos. Į klasikinį maršrutą patenka Viterbas, Siena, Luka, Lunidžana, Pavija, Ivrea, Didžiojo Sen Bernaro perėja, Lozana, Bezansonas, Reimsas, Arasas, Reimsas, Teruanas ir Kalė. Tačiau buvo ir kitų vietų šiame maršrute.

Bėgant laikui, atsiradus naujiems keliams, Via Francigena buvo pamirštas. XX a. pabaigoje Europos vyriausybės pradėjo imtis priemonių, kad atgaivintų pėsčiųjų ir dviračių turizmą šiame kelyje.


Logotipo Via Francigena con camino.svg|Maršruto logotipas
Le sentier du Blanc Nez .- Eté2016 (3).jpg|Pakelės rodyklės
Tavolo per pic nic - Monteluco di Spoleto.JPG|Atokvėpio vieta
Via Francigena 5636.JPG|Kryžkelė
Pic-VF4-IT13 Garlasco-Pavia 03 (Pavia puente).JPG|Viena iš kelio atkarpų
Via Francigena DSC 0864 (9649805902).jpg|Keliautojai


## Nuorodos

* Via Francigena kelio svetainė 
* Kelionė vienam: populiariausi piligrimų maršrutai
Banglenčių sportas 2020 m. vasaros olimpinėse žaidynėse

**[[Banglenčių sportas]] 2020 m. vasaros olimpinėse žaidynėse** vyko pirmą kartą olimpinių žaidynių istorijoje.

## Istorija
2015 m. rugsėjo 28 d. Tokijo olimpiados rengėjai paskelbė, kad banglenčių sportas yra viena iš penkių sporto šakų siūlomų į išplėsta olimpinę programą. 2016 m. rugpjūčio 3 d. Tarptautinis olimpinis komitetas nubalsavo įtraukti banglenčių sportą į 2020 m. olimpiados programą.

## Varžybos
Banglenčių sporto varžybos olimpinėse žaidynėse vyko pagal Tarptautinės banglenčių sporto asociacijos protokolą. Tokijo olimpiados rengėjai nusprendė varžybas rengti ne bangų baseine, o atvirame vandenyje. Sportininkai rungėsi Sagamio įlankoje.

Pirmose olimpinėse banglenčių sporto varžybose rungėsi 40 sportininkų: 20 vyrų ir 20 moterų. Medaliai buvo dalinami tik trumpųjų banglenčių klasėje. 

## Kvalifikacija

## Medalininkai

## Nuorodos
* Tokijas 2020
Laipiojimo sportas 2020 m. vasaros olimpinėse žaidynėse

**[[Laipiojimo sportas]] 2020 m. vasaros olimpinėse žaidynėse** vyko pirmą kartą olimpinių žaidynių istorijoje.

## Istorija
2015 m. rugsėjo 28 d. Tokijo olimpiados rengėjai paskelbė, kad laipiojimo sportas yra viena iš penkių sporto šakų siūlomų į išplėsta olimpinę programą. 2016 m. rugpjūčio 3 d. Tarptautinis olimpinis komitetas nubalsavo įtraukti laipiojimo sportą į 2020 m. olimpiados programą.

## Varžybos
Sportininkai iš viso pasidalins du medalių komplektus vyrų ir moterų daugiakovės varžybose. Olimpinę daugiakovę sudarys visi trys Pasaulio laipiojimo sporto čempionato pratimai - greičio įskaita, laipiojimas kybiais (*bouldering*) ir pirmavimo rungtis (*lead climbing*). 

## Kvalifikacija

‡ Azijos čempionatas buvo atšauktas, o oficialių pakvietimų paskirstymo laikas pasibaigęs, todėl buvo perskirstytos papildomos vietos. 

## Medalininkai

## Nuorodos
* Tokijas 2020 

## Šaltiniai
Juodagalvis garnys

**Juodagalvis garnys** arba **Juodakaklis garnys** (*Ardea melanocephala*) – garninių (*Ardeidae*) šeimos paukštis.

## Išvaizda
Pilkojo garnio dydžio. Kūno ilgis 85 – 92 cm, atstumas tarp sparnugalių 150 cm, kūno svoris 710–1650 g. Kakta, pakaušis ir nugarinė kaklo sritis juodos spalvos. Rainelė geltona. Plikos odos plotas tarp snapo ir akių geltonas arba žalias. Antsnapis juodas, o posnapis geltonas. Smakras ir gerklė balti. Kaklo priekis baltas, išmargintas juodais ruoželiais. Nugara, sparnai ir visa kūno apačia pilki. Kaklo ir nugaros pailgėjusios plunksnos juodos. Sparno apatinė pusė balta. Kojos juodos.

## Paplitimas
Paplitęs Užsachario Afrikoje ir Madagaskare. Dažnas.

## Biologija
Biotopas – raistai, apaugę nendrėmis ir papirusais, upių ir ežerų pakrantės, estuarijos ir pievos.

Šiaurinių regionų paukščiai liūčių sezono metu traukia į Sahelį ir Sudano – Gvinėjos zoną. Pusiaujo Afrikos ir pietinės Afrikos paukščiai yra labiau sėslūs.

Minta sliekais, krabais, voragyviais, smulkiais žinduoliais (žiurkėmis, vandeniniais pelėnais, kirstukais ir pelėmis, driežais, gyvatėmis, varlėmis, paukščiais ir žuvimi. liūčių laikotarpiu svarbia maisto raciono dalimi tampa vabzdžiai. Grobio ieško pavieniai, dažniausiai, naktį.

Įprastai, veisimosi periodas prasideda liūčių sezono metu. Peri šimtų paukščių mišriose kolonijose, viename medyje gali būti virš 35 lizdų . Lizdą krauna aukštuose medžiuose (eukaliptuose, baobabuose, akacijose ir palmėse) arba nendrynuose, papirusuose . Lizdui šakas su lapais renka patinas. Krauna abu partneriai, 15 dienų. Dėtyje 2 – 6 žalsvai žydri kiaušiniai. Inkubacija trunka 25 dienas, peri abu tėvai. Išsiritę paukščiukai yra apaugę pilkais pūkais ir turi kuoduką. Abu tėvai maitina jauniklius į lizdą atrytu maistu ir saugo nuo kaitrios saulės. 40 – 50 dienų jaunikliai apsiplunksnuoja. 60 dienų jaunikliai savarankiški.

## Šaltiniai
Riedlenčių sportas 2020 m. vasaros olimpinėse žaidynėse

**[[Riedlenčių sportas]] 2020 m. vasaros olimpinėse žaidynėse** vyko pirmą kartą olimpinių žaidynių istorijoje.

## Istorija
2015 m. rugsėjo 28 d. Tokijo olimpiados rengėjai paskelbė, kad riedlenčių sportas yra viena iš penkių sporto šakų siūlomų į išplėsta olimpinę programą. 2016 m. rugpjūčio 3 d. Tarptautinis olimpinis komitetas nubalsavo įtraukti riedlenčių sportą į 2020 m. olimpiados programą.

## Varžybos
Sportininkai iš viso pasidalins keturis medalių komplektus. Olimpiadoje vyks po dvi analogiškas vyrų ir moterų rungtis: parko ir gatvės individualios rungtys.

## Medalininkai

## Nuorodos
* Video - Full Replay: Olympic Games Tokyo 2020 Women's Street First Skateboarding Contest (olympics.com, IOC, OBS, english)
* Video - Full Replay: Olympic Games Tokyo 2020 Men's Street First Skateboarding Contest (olympics.com, IOC, OBS, english)
* Video - Full Replay: Olympic Games Tokyo 2020 Women's Park First Skateboarding Contest (olympics.com, IOC, OBS, english)
* Video - Full Replay: Olympic Games Tokyo 2020 Men's Park First Skateboarding Contest (olympics.com, IOC, OBS, english)

* Tokijas 2020 

## Šaltiniai
Jatra

**Jatra** ( „kelionė“) – hinduizme bei kitose Indijos religijose reiškia piligrimystę, šventų vietų lankymą. Kaip ir kitose religijose, hinduizme piligrimystė reiškia dvasinę kelionę, simbolinį žygį į dvasios širdį, nuskaistinančią ir priartinančią prie dieviškumo. Tradiciškai jatra atliekama keliaujant pėsčiam basomis, be jokių patogumų, nors dabar didelė dalis piligrimų keliauja turistiniais tikslais ir priemonėmis. Į piligriminę kelionę žmogus dažnai traukia davęs įžadą (*vrata*) – norėdamas išgyti nuo ligos, įveikti sudėtingą gyvenimo tarpsnį, vykdydamas priešmirtinį artimojo prašymą jo palaikus (pelenus) išberti kokioje nors šventoje vietoje ir pan.

Visoje Indijoje gausu didesnės ar mažesnės reikšmės šventviečių (*tīrtha*), kurių lankymas paprastai sutampa su ten vykstančiomis kasmetinėmis šventėmis. Didžiosios šventvietės paprastai yra didžiųjų upių santakose, „Ramajanos“ ir „Mahabharatos“ veikėjų gimimo ar apsilankymo vietose, didžiųjų dvasinių mokytojų (guru) gimtavietėse ar buveinėse (ašramuose).

Vienas didžiausių piligrimus sutraukiančių renginių yra kas 4 metus vykstanti kumbha mela, kuri vyksta paeiliui prie didžiųjų upių santakų esančiuose Alahabado, Haridvaro, Našiko ir Udžaino miestuose. Kiti svarbūs piligrimystės taškai yra Varanasis, Mathura, Vrindavanas, Rišikešas, Ajodhija, Puris, Kančipuramas, Ramešvaramas, Kanjakumari, Tiruvanamalajus, Dvarka, Kalkuta, Guvahatis, Amarnatho šventykla (Kašmyras) ir kt.

Be atskirų šventviečių, išskiriami ir atskiri piligriminiai keliai, kuriais keliaujant aplankoma eilė šventyklų:
* čaradhama jatra („keturių romovių kelionė“) – aplankomos keturios Indijos pakraščius žyminčios šventvietės: Džaganatho šventykla Puryje (Orisa), Ramos šventykla ir „tiltas“ Ramešvarame (Tamilnadas), Krišnos Dvarakadhišo šventykla Dvarkoje (Gudžaratas) ir Višnaus šventykla Badrinathe (Utarakhandas);
* čhota čardhama jatra („mažoji keturių romovių kelionė“) – aplankomos Gangos versmės Utarakhande: Jamunotrė (Jamunos ištaka), Gangotrė (Gangos ištaka), Kedarnathas (Mandakinės ištaka), Badrinathas (Alakanandos ištaka);
* kanvara jatra – šaivų atliekama jatra į Gangos ištakų sritis, kad pasemtų šventojo vandens ir atneštų į savo miesto šventyklą. Lankoma Gangotrė, Haridvaras;
* saptapuri jatra – lankomos didžiųjų dieviškųjų įsikūnijimų gimtavietės: Ajodhija (Ramos), Dvarka (Krišnos), Mathura (Krišnos), Haridvaras (Višnaus), Varanasis (Šivos), Kančipuramas (Parvatės), Udžainas (Šivos);
* pančakedaro jatra – šaivų piligriminis kelias Himalajų priekalnėse: lankomas Kedarnathas, Tungnathas, Rudranathas, Madhjamahešvaras, Kalpešvaras;
* daug vietinių, valstijų lygmens jatrų.

## Šaltiniai
2017 m. Abu Dabio Grand Prix

**2017 m. Abu Dabio Grand Prix** – 20-asis ir paskutinis 2017 m. Formulės 1 sezono etapas. Jis vyko lapkričio 24–[lapkričio 26|26]] dienomis Yas Marina Circuit trasoje Abu Dabyje, Jungtiniuose Arabų Emyratuose.

Lenktynes laimėjo suomis Valtteri Bottas su Mercedes komanda, o antras liko sezono čempionas Lewis Hamilton.

## Kvalifikacija

;Pastabos
*&nbsp;– Brendon Hartley gavo 10 starto pozicijų baudą už galio agregatų komponentų keitimą.

## Lenktynės

;Pastabos
*Tai buvo paskutinės Felipe Massa karjeros lenktynės.

## Čempionato įskaitos

;Lenktynininkų įskaita

;Konstruktorių įskaita

## Šaltiniai
1. SC Znojmo

**Znoimo „1. SC Znojmo“** – Čekijos futbolo klubas iš Znoimo.

## Istorija
2001 m. laikomi klubo įkūrimo metais. Susijungė Fotbal Znojmo ir FC Znojmo.

2013–2014 m. sezone rungtyniavo aukščiausioje lygoje, bet po to sekė kritimas į žemesnius divizionus.

## Pasiekimai

## Sezonai

|}

## Išnašos

## Nuorodos
* Oficiali klubo svetainė
Slovakijos futbolas 2017–2018 m.

**[[Slovakija|Slovakijos]] futbolo varžybos [[2017]]–[[2018]] m.**
*  prasidėjo 2017 m. liepos 22 d., baigėsi 2018 m. gegužės 19 d.;
* s turnyras prasidėjo 2017 m. rugpjūčio 4 d., finalas įvyko 2018 m. gegužės 1 d.

## 2017–2018 m. Pirma lyga (Fortuna liga)
* **Pirma lyga (Fortuna liga)** – aukščiausioji futbolo lyga.
* Dalyvavo 12 komandų.
* Po dviejų ratų (22 turų) lyga buvo skeliama pusiau.

### I etapas

**Legenda:**
&nbsp;&nbsp;&nbsp;&nbsp;&nbsp; Stipriųjų grupė
&nbsp;&nbsp;&nbsp;&nbsp;&nbsp; Silpnųjų grupė

### I finalas
*  Spartak Trnava tapo šalies čempionais.

### II finalas

***Legenda:***
:&nbsp;&nbsp;&nbsp;&nbsp;&nbsp; **Papildoma atranka dėl kelialapio į Europos lygos turnyrą.**

### Pereinamosios rungtynės

----

* **2–2 po dvejų rungtynių. [[FK Senica]] išliko tik dėl svečiuose pelnyto įvarčio.**
---------

## 2017–2018 m. Antra lyga
* **Antra lyga** – antros pakopos pirmenybės. Dalyvavo 16 komandų.
* ŠKF Sereď tapo pirmenybių nugalėtojais ir pateko į 2018–2019 m. sezono elito divizioną.
* Skalica liko antroje vietoje ir žaidė pereinamąsias rungtynes. (Į elito divizioną nepateko.)

## 2017–2018 m. [[Slovakijos futbolo taurė]]
* **[[Slovakijos futbolo sistema|Slovakijos futbolo]] taurė** – pagrindinis Slovakijos futbolo taurės turnyras.
* s turnyras prasidėjo 2017 m. rugpjūčio 4 d., finalas įvyko 2018 m. gegužės 1 d.
* Slovan Bratislava iškovojo Slovakijos futbolo taurę.

### Finalo ir pusfinalio rungtynės

### Pusfinalio rungtynės
**Pirmosios rungtynės:**
----

-----

-----

----
**Atsakomosios rungtynės:**
----

* Ružomberok nugalėjo varžovus bendru rezultatu 2-1 ir pateko į finalą.
----
----

* Po dvejų rungtynių buvo lygus rezultatas 2-2. 
* Slovan Bratislava nugalėjo baudinių serijoje 4-3 ir pateko į finalą.
----

### Finalo rungtynės
----

* **[[ŠK Slovan Bratislava|Slovan Bratislava]] nugalėjo varžovus rezultatu 3-1 ir iškovojo šalies futbolo taurę.**
----

## Išnašos

## Nuorodos
* RSSSF duomenų bazė:
: Čempionų sąrašas
: Slovakijos futbolo taurė
: Supertaurės finalai
* flashscore archyvas
Slovakijos futbolas 2016–2017 m.

**[[Slovakija|Slovakijos]] futbolo varžybos [[2016]]–[[2017]] m.**
*  prasidėjo 2016 m. liepos 16 d., baigėsi 2017 m. gegužės 27 d.;
* s turnyras prasidėjo 2016 m. liepos 23 d., finalas įvyko 2017 m. gegužės 1 d.

## 2016–2017 m. Pirma lyga
* **Pirmoji lyga** () – aukščiausia futbolo lyga šalyje.
* Dalyvavo 12 komandų. 
* Spartak Myjava pasitraukė, o komandos pasiekimai buvo anuliuoti.

### Galutinė lentelė

## 2016–2017 m. Antra lyga (2. Liga)
* **2. liga** arba **DOXXbet liga** – antros pakopos pirmenybės. 
* Vyko dviejose grupėse: „Vakarų“ ir „Rytų“.
* Lyderių grupės susirungė antrame etpae dėl nugalėtojų vardo.
* Silpnieji rungėsi dėl išlikimo lygoje.
### „Vakarų“ grupė

### „Rytų“ grupė

### II etapas (Kova dėl nugalėtojų vardo)
„Vakarų“ grupės ir „Rytų“ grupės komandų pasiekimai I etape užskaityti. Vakariečiai prieš rytiečius sužaidė du ratus.

BANKROTAS VSS Košice nesugebėjo licencijuotis 2017–2018 m. pirmenybėms ir paskelbė apie klubo bankrotą.

### Kova dėl išlikimo „Vakarų“ grupėje
„Vakarų“ grupės komandos kovojo dėl išlikimo 2.Liga pirmenybėse.

### Kova dėl išlikimo „Rytų“ grupėje
„Rytų“ grupės komandos kovojo dėl išlikimo 2.Liga pirmenybėse.

### Rungtynės dėl išlikimo 2. Liga pirmenybėse
----
Laimėjusi komanda lieka 2. Liga pirmenybėse, o pralaimėję iškrenta į 3. Liga.

-----
----

* **[[FK Poprad|Poprad]] nugalėjo bendru rezultatu 6-1 ir išliko 2 Liga pirmenybėse.**
------

## 2016–2017 m. [[Slovakijos futbolo taurė]]
* **[[Slovakijos futbolo sistema|Slovakijos futbolo]] taurė** – pagrindinis Slovakijos futbolo taurės turnyras.
* s turnyras prasidėjo 2016 m. liepos 23 d., finalas įvyko 2017 m. gegužės 1 d.
* Slovan Bratislava iškovojo Slovakijos futbolo taurę.

### Finalo ir pusfinalio rungtynės

#### Finalo rungtynės
------

* **[[ŠK Slovan Bratislava|Slovan Bratislava]] nugalėjo varžovus rezultatu 3-0 ir iškovojo šalies futbolo taurę.**
-------

--------

## Išnašos

## Nuorodos
* RSSSF duomenų bazė:
: Čempionų sąrašas
: Slovakijos futbolo taurė
: Supertaurės finalai
* flashscore archyvas
* SOCCERWAY
Slovakijos futbolas 2014–2015 m.

**[[Slovakija|Slovakijos]] futbolo varžybos [[2014]]–[[2015]] m.**
*  prasidėjo 2014 m. liepos 11 d., baigėsi 2015 m. gegužės 30 d.;
* s turnyras prasidėjo 2014 m. liepos 6 d., finalas įvyko 2015 m. gegužės 1 d.

## 2014–2015 m. Pirma lyga (Fortuna Liga)
* **Pirmoji lyga** () – aukščiausia futbolo lyga šalyje.
* 22-asis čempionatas nuo lygos susikūrimo 1993 m.

### Galutinė lentelė

## 2014–2015 m. 2. Liga
* **2. liga** arba **DOXXbet liga** – antros pakopos pirmenybės. 
* Vyko dviejose grupėse: „Vakarų“ ir „Rytų“.
* Lyderių grupės susirungė antrame etape dėl nugalėtojų vardo.
* Silpnieji rungėsi dėl išlikimo lygoje.

### Vakarų grupė

### Rytų grupė

### I finalas

„Vakarų“ grupės ir „Rytų“ grupės komandų pasiekimai I etape užskaityti. Vakariečiai prieš rytiečius sužaidė du ratus.

### II finalas
#### Vakarų grupė

Vakarų grupės komandos kovojo dėl išlikimo 2.Liga pirmenybėse.

#### Rytų grupė

Rytų grupės komandos kovojo dėl išlikimo 2.Liga pirmenybėse.

AL VSS Košice nesugebėjo licencijuotis 2015/2016 m. elito divizionui, todėl perėjo į Antrą lygą. 
Pagal nuostatus dubleriai negali žaisti toje pačioje lygoje kaip pagrindinė komanda, tad buvo pažeminti į Trečią lygą.

## 2014–2015 m. [[Slovakijos futbolo taurė]]
* **[[Slovakijos futbolo sistema|Slovakijos futbolo]] taurė** – pagrindinis Slovakijos futbolo taurės turnyras.
* s turnyras prasidėjo 2014 m. liepos 6 d., finalas įvyko 2015 m. gegužės 1 d.
* FK AS Trenčín iškovojo Slovakijos futbolo taurę.

### Finalo ir pusfinalio rungtynės

### Finalo rungtynės
----

* **[[FK AS Trenčín]] nugalėjo tik po baudinių serijos ir iškovojo šalies futbolo taurę.**
------------------------------------------------------------------------------------------

-------

## Išnašos

## Nuorodos
* RSSSF duomenų bazė:
: Čempionų sąrašas
: Slovakijos futbolo taurė
: Supertaurės finalai
Slovakijos futbolas 2013–2014 m.

**[[Slovakija|Slovakijos]] futbolo varžybos [[2013]]–[[2014]] m.**
*  prasidėjo 2013 m. liepos 12 d., baigėsi 2014 m. gegužės 31 d.;
* s turnyras prasidėjo 2013 m. rugpjūčio 6 d., finalas įvyko 2014 m. gegužės 1 d.

## 2013–2014 m. Pirma lyga (Corgoň Liga)
* **Pirmoji lyga** () – aukščiausia futbolo lyga šalyje.

### Galutinė lentelė

* 6 TAŠKAI DAC 1904 Dunajská Streda turėjo šešių taškų nuobaudą.

## 2013–2014 m. 2. Liga
* **2. liga** – antros pakopos pirmenybės. 
* Rungėsi 12 komandų. Vyko trijų ratų sistema.

### Pereinamosios rungtynės

MFK Tatran Liptovský Mikuláš liko paskutinėje vietoje ir jėgas išmėgino su ŠK Futura Humenné, kurie užėmė 10 vietą Trečios lygos Rytų regiono pirmenybėse. 

----

Pagrindinis laikas baigėsi esant lygiam rezultatui. Pratęsus rungtynes nugalėtojas nepaaiškėjo. 11 metrų baudinius tiksliau mušė MFK Tatran Liptovský Mikuláš, kurie išsaugojo vietą Antroje lygoje.
-----

## 2013–2014 m. [[Slovakijos futbolo taurė]]
* **[[Slovakijos futbolo sistema|Slovakijos futbolo]] taurė** – pagrindinis Slovakijos futbolo taurės turnyras.
* s turnyras prasidėjo 2013 m. rugpjūčio 6 d., finalas įvyko 2014 m. gegužės 1 d.
* MFK Košice iškovojo Slovakijos futbolo taurę.

### Finalo ir pusfinalio rungtynės

### Finalo rungtynės
----

* **[[MFK Košice|Košice]] nugalėjo varžovus rezultatu 2-1 ir iškovojo šalies taurę.**
-----

-----

## Išnašos

## Nuorodos
* RSSSF duomenų bazė:
: Čempionų sąrašas
: Slovakijos futbolo taurė
: Supertaurės finalai
* flashscore archyvas
Slovakijos futbolas 2015–2016 m.

**[[Slovakija|Slovakijos]] futbolo varžybos [[2015]]–[[2016]] m.**
*  prasidėjo 2015 m. liepos 18 d., baigėsi 2016 m. gegužės 20 d.;
* s turnyras prasidėjo 2015 m. liepos 25 d., finalas įvyko 2016 m. balandžio 29 d.

## 2015–2016 m. Pirma lyga (Fortuna Liga)
* **Pirmoji lyga** () – aukščiausia futbolo lyga šalyje.
* 23-asis čempionatas nuo lygos susikūrimo 1993 m.

### Galutinė lentelė

## 2015–2016 m. Antra lyga (2. Liga)
* **2. liga** arba **DOXXbet liga** – antros pakopos pirmenybės. 
* Vyko dviejose grupėse: „Vakarų“ ir „Rytų“.
* Lyderių grupės susirungė antrame etpae dėl nugalėtojų vardo.
* Silpnieji rungėsi dėl išlikimo lygoje.

### Vakarų grupė

### Rytų grupė

* T Dolný Kubín pasitraukė iš pirmenybių. Komandos pasiekimai anuliuoti.

### Finalas

Vakarų ir Rytų grupės komandų pasiekimai I etape užskaityti. Vakariečiai prieš rytiečius sužaidė du ratus.

* 3 TAŠKAI VSS Košice turėjo trijų taškų nuobaudą.
* T Iskra Borčice pasitraukė iš pirmenybių. Komandos pasiekimai anuliuoti.

### II finalas
#### Vakarų grupė

Vakarų grupės komandos kovojo dėl išlikimo 2.Liga pirmenybėse.

#### Rytų grupė

Rytų grupės komandos kovojo dėl išlikimo 2.Liga pirmenybėse.

3 TAŠKAI Rimavská Sobota turėjo trijų taškų nuobaudą.

## 2015–2016 m. [[Slovakijos futbolo taurė]]
* **[[Slovakijos futbolo sistema|Slovakijos futbolo]] taurė** – pagrindinis Slovakijos futbolo taurės turnyras.
* s turnyras prasidėjo 2015 m. liepos 25 d., finalas įvyko 2016 m. balandžio 29 d.
* FK AS Trenčín iškovojo Slovakijos futbolo taurę.

### Finalo ir pusfinalio rungtynės

### Finalo rungtynės
----

* **[[AS Trenčín]] nugalėjo varžovus rezultatu 3-1 ir iškovojo šalies futbolo taurę.**
----

--------

## Išnašos

## Nuorodos
* RSSSF duomenų bazė:
: Čempionų sąrašas
: Slovakijos futbolo taurė
: Supertaurės finalai
Slovakijos futbolas 2012–2013 m.

**[[Slovakija|Slovakijos]] futbolo varžybos [[2012]]–[[2013]] m.**
*  prasidėjo 2012 m. liepos 14 d., baigėsi 2013 m. gegužės 26 d.;
* s turnyras prasidėjo 2012 m. rugpjūčio 7 d., finalas įvyko 2013 m. gegužės 1 d.

## 2012–2013 m. Pirma lyga (Corgoň Liga)
* **Pirmoji lyga** () – aukščiausia futbolo lyga šalyje.
* Rungėsi 12 komandų. Buvo žaidžiama trimis ratais.

### Galutinė lentelė

* 3 TAŠKAI Nitra turėjo trijų taškų nuobaudą.

## 2012–2013 m. 2. Liga
* **2. liga** – antros pakopos pirmenybės. 
* 12 komandų varžėsi trijų ratų sistema.

## 2012–2013 m. [[Slovakijos futbolo taurė]]
* **[[Slovakijos futbolo sistema|Slovakijos futbolo]] taurė** – pagrindinis Slovakijos futbolo taurės turnyras.
* s turnyras prasidėjo 2012 m. rugpjūčio 7 d., finalas įvyko 2013 m. gegužės 1 d.
* Slovan iškovojo Slovakijos futbolo taurę.

### Finalo ir pusfinalio rungtynės

### Finalo rungtynės
----

* **[[ŠK Slovan Bratislava|Slovan Bratislava]] nugalėjo varžovus rezultatu 2-0 ir iškovojo šalies futbolo taurę.**
-----

## Išnašos

## Nuorodos
* RSSSF duomenų bazė:
: Čempionų sąrašas
: Slovakijos futbolo taurė
: Supertaurės finalai
* flashscore archyvas
Slovakijos futbolas 2011–2012 m.

**[[Slovakija|Slovakijos]] futbolo varžybos [[2011]]–[[2012]] m.**
*  prasidėjo 2011 m. liepos 15 d., baigėsi 2012 m. gegužės 19 d.;
* s turnyras prasidėjo 2011 m. rugpjūčio 23 d., finalas įvyko 2012 m. gegužės 8 d.

## 2011–2012 m. Pirma lyga (Corgoň Liga)
* **Pirmoji lyga** () – aukščiausia futbolo lyga šalyje.
* Rungėsi 12 komandų. Buvo žaidžiama trimis ratais.

### Galutinė lentelė

## 2011–2012 m. 2. Liga
* **2. liga** – antros pakopos pirmenybės. 
* Rungėsi 12 komandų. Buvo žaidžia trimis ratais.

## 2011–2012 m. [[Slovakijos futbolo taurė]]
* **[[Slovakijos futbolo sistema|Slovakijos futbolo]] taurė** – pagrindinis Slovakijos futbolo taurės turnyras.
* s turnyras prasidėjo 2011 m. rugpjūčio 23 d., finalas įvyko 2012 m. gegužės 8 d.
* MŠK Žilina iškovojo Slovakijos futbolo taurę.

### Finalo ir pusfinalio rungtynės

### Finalo rungtynės
----

* **Finalo rungtynėse po pagrindinio laiko rezultatas buvo lygus 2-2. Pratęsus rungtynes nugalėjo [[MŠK Žilina|Žilina]].**
-----

## Išnašos

## Nuorodos
* RSSSF duomenų bazė:
: Čempionų sąrašas
: Slovakijos futbolo taurė
: Supertaurės finalai
* flashscore archyvas